Վերառարկայական  նախագծի պլան

Նախագիծ: Ինչպե՞ս կարող ենք բարելավել խմելու ջրի որակը մեր համայնքում Դասարան: 8-10-րդ դասարաններ
Տևողություն: 3-4 շաբաթ (12-16 դասաժամ)

Նախագծի նպատակը
· Զարգացնել գիտական, վերլուծական և հետազոտական հմտություններ։
· Հաստատել կապը ուսուցման և իրական կյանքի միջև։
· Զարգացնել համագործակցություն, հաղորդակցություն և պատասխանատվություն։

Կրթական վերջնարդյունքները
· Կիրականացնեն հետազոտություն համայնքի ջրի որակի վերաբերյալ, 
· Կզարգացնեն քննադատական մտածողություն, համագործակցության և հաղորդակցության հմտություններ
· Կներկայացնեն լուծման առաջարկներ՝ ուղղված խմելու ջրի որակի բարելավմանը։

Կրթական վերջնարդյունքներ ըստ առարկաների

Բնագիտություն
· Ներկայացնի ջրի հիմնական ֆիզիկա-քիմիական հատկանիշները։
· Գնահատի և վերլուծի ջրի նմուշների արդյունքները։
Հայոց լեզու և գրականություն
· Կազմի գրավոր և բանավոր նյութ։
· Պատրաստի հարցազրույցներ և գրի տեղեկատվական տեքստեր։
Աշխարհագրություն
· Քարտեզագրի ջրի աղբյուրները համայնքում։
· Ուսումնասիրի տեղանքային գործոնների ազդեցությունը ջրի որակի վրա։
Մաթեմաթիկա 
· Հաշվարկի միջին, մոդի և մեդիանի արժեքներ։
· Կառուցի աղյուսակներ, գրաֆիկներ և դիագրամներ։

Նախագծի մարտահրավերային հարցը

Ինչպե՞ս կարող ենք բարելավել մեր համայնքի խմելու ջրի որակը՝ ապահովելով առողջության և բնական պաշարների պահպանումը։

Պլանավորման փուլեր

	Փուլ
	Գործողություններ
	Գործողությունների արդյունքներ

	Շաբաթ 1
	Նախագծի ներկայացում, խմբերի ձևավորում, նախնական գիտելիքի բացահայտում
	Սեղմ տեսանյութ ջրի աղտոտման մասին

	Շաբաթ 2
	Ջրի նմուշառում, հարցազրույցներ, տեղանքի ուսումնասիրություն
	Նմուշառման ձև, հարցաշար, քարտեզ

	Շաբաթ 3
	Տվյալների վերլուծություն, առաջարկների մշակում
	Տվյալների վերլուծության աշխատանքային ֆայլ, Excel ֆայլ

	Շաբաթ 4
	Ներկայացում, հանրային ցուցադրություն
	Պաստառների ձևանմուշ, բանավոր ելույթի նախապատրաստում



Հանրային արդյունք (պրոդուկտ)
· Համայքի իրազեկում (փոքր գիտաժողով, ցուցահանդես, տեսանյութ)
· Ջրի որակի հաշվետվություն և առաջարկների փաթեթ

Գնահատման ձևեր և գործիքներ

Ամբողջ նախագծի ընթացքում կատարվում է ձևավողող գնահատում, վերջնական գնահատումը կատարվում է տարբեր գործիքների միջոցով։  

Ինքնավերլուծույթուն և ինքագնահատում
· Ամեն շաբաթ, սովորողները լրացնում են ինքնավերլուծության օրագիր, գնահատելով իրենց մասնակցությունը, խնդիրների լուծման հմտությունները, համագործակցային փորձը։
· Օգտագործվում են ինքագնահատման պարզ թերթիկներ, որտեղ նշվում է՝ ինչը լավ ստացվեց, ինչն էր  դժվար, ինչը պետք զարգացնել։

Փոխգնահատում 
· Թիմակիցները միմյանց գնահատում են համագործակցության, ժամանակի կառավարման, ներդրման և հարգանքի ցուցաբերման տեսանկյունից։
· Օգտագործվում են գնահատման սանդղակներ և պարզ հարցաշարեր։

Ուսուցչի գնահատում ըստ ռուբրիկի

Ռուբրիկ՝ «Հանրային Ներկայացում»

	Չափանիշ
	Գերազանց
(4 միավոր)
	Լավ
(3 միավոր)
	Բավարար
(2 միավոր)
	Բարելավման ենթակա
(1 միավոր)

	Բովանդակություն
	Լիարժեք է, ճշգրիտ և հետազոտված
	Հիմնական նյութը ներկայացված է
	Կան բացթողումներ կամ սխալներ
	Տեղեկատվությունը թերի է

	Արտահայտչականություն
	Հստակ, ներկայանալի խոսք
	Նորմալ ներկայացում
	Թույլ արտահայտչականություն
	Շփոթեցնող կամ անավարտ խոսք

	Համագործակցություն
	Լիարժեք թիմային աշխատանք
	Հիմնականում թիմային աշխատանք
	Թույլ համագործակցություն
	Անհամաձայնություններ խմբում, անհավասար ներգրավում

	Նորարարություն
	Ստեղծագործ և նոր լուծումների առաջադրում
	Ստանդարտ  մոտեցում
	Միջին մակարդակի մոտեցում
	Տիպիկ կամ կրկնվող մոտեցում

	Տեխնիկական / Գեղագիտական որակ
	Լիարժեք պատրաստվածություն, մաքուր դիզայն
	Դիզայնը և պատրաստվածությունը պարունակում են թեթև անհամապատասխանություն
	Անկազմակերպ կամ ոչ պատշաճ ձևավորում
	Թերի մշակված և ոչ գրավիչ ձևավորում




 Թվային գործիքներ գնահատման համար

· Google Forms — Ինքագնահատման և փոխգնահատման հարցաթերթիկների ավտոմատ լրացում և վերլուծություն։
· Padlet կամ Jamboard — Ռեֆլեքսիայի համար ինտերակտիվ պատ (կարող են ավելացնել մտքեր, նկարներ, հղումներ)։
· Mentimeter կամ Kahoot — Արագ բանավոր հետադարձ կապ ստանալու համար։
· Google Sheets — Միավորների ավտոմատ հաշվարկ և վերլուծություն ռուբրիկների հիման վրա։
· Canva /Google Slides — Ներկայացումների գեղարվեստական պատրաստում և գնահատման դյուրացում։

Վերջնական գնահատական Վերջնական գնահատականը հաշվարկվում է՝ միջինացնելով ուսուցչի, թիմակիցների և ինքնագնահատման միավորները՝ ըստ սահմանված ռուբրիկների։

Աջակցող փաստաթղթեր
· Աշխատաթերթիկ – Ջրի նմուշների գրանցում
· Հարցազրույցի ձևանմուշ
· Գրաֆիկ կառուցման աղյուսակ
· Պաստառի ձևաչափ 
· Ռեֆլեքսիայի օրագիր 
· Ինքագնահատման ձև
· Փոխգնահատման ձև 

Տեխնոլոգիաներ և նյութական ռեսուրսներ

· Ջրի նմուշառման տարաներ
· Ունիվերսալ հայտանյութ և/կամ թվային լաբորատորիա ջրի pH-ը որոշելու համար
· Համակարգիչ կամ դյուրակիր համակարգիչ տվյալների մշակման համար
· Գրաֆիկական ծրագրեր 
· Տպագրիչ և ցուցադրական հարթակ

Հետագա քայլեր / Զարգացման հնարավորություններ
· Ծրագրի ընդլայնում այլ համայնքների ընդգրկմամբ
· Համագործակցություն բնապահպանական կազմակերպությունների հետ
· Տվյալների հրապարակում դպրոցի կայքում կամ համայնքային պարբերականում

Ուղղորդում: Ուսուցիչները կարող են նախագիծը հարմարեցնել՝ ելնելով իրենց դասարանի առանձնահատկություններից, համայնքի կարիքներից և առկա ռեսուրսներից։

